Diari Oficial de la Generalitat Valenciana


Sumari del DOGV 8960, del 25-11-2020 (2020/9922)

RESOLUCIÓ de 21 de setembre de 2020, de la Direcció General d'Indústria, Energia i Mines, per la qual es declara la terminació de l'expedient de sol·licitud de pròrroga de vigència de la concessió d'explotació minera «Fores», núm. 2246 del registre miner de Castelló, iniciat per Juan Bachero Beltrán, i l'arxivament de les actuacions.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8960

Data del DOGV
:   25-11-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/9922


Data del document
:   21-09-2020

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * explotació minera

RESOLUCIÓ de 21 de setembre de 2020, de la Direcció General d'Indústria, Energia i Mines, per la qual es declara la terminació de l'expedient de sol·licitud de pròrroga de vigència de la concessió d'explotació minera «Fores», núm. 2246 del registre miner de Castelló, iniciat per Juan Bachero Beltrán, i l'arxivament de les actuacions. [2020/9922]  
  
Vist l'expedient MIPREC/2009/1/12, de sol·licitud de pròrroga de vigència de la concessió d'explotació minera «FORES» núm. 2246, situada al terme municipal de l'Alcora de la província de Castelló, iniciat per Juan Bachero Beltrán i instruït pel Servei Territorial d'Indústria i Energia de Castelló (STIEC).  
  
Antecedents  
Primer. Amb data 11.02.2009, Juan Bachero Beltrán, com a titular de la concessió d'explotació minera «FORES» núm. 2246, del registre miner de la província de Castelló, sol·licita la pròrroga de vigència de la concessió d'explotació minera esmentada per un període de trenta anys, i hi adjunta el projecte general d'explotació i l'informe del director facultatiu. Amb data 13.02.2009 s'hi aporta l'estudi d'impacte ambiental (d'ara en avant EIA) i el seu document de síntesi.  
Segon. Amb data 22.02.2010, l'STIEC requereix al titular que esmene les deficiències del projecte d'explotació i presenta la documentació necessària per a tramitar l'expedient (pla de restauració integral, d'ara en avant PRI, estudi d'integració paisatgística, informe favorable de l'organisme de conca competent).  
Tercer. Amb dates 02.06.2010 i 03.06.2010, el titular presenta en l'STIEC l'annex al projecte d'explotació, l'estudi d'integració paisatgística i l'escrit de sol·licitud en la Confederació Hidrogràfica del Xúquer de l'informe corresponent i el PRI.  
Quart. Amb data 08.01.2011, l'STIEC sol·licita informe a l'òrgan forestal, segons l'article 9 del Decret 82/2005, de 22 d'abril, del Consell de la Generalitat, d'ordenació ambiental d'explotacions mineres en espais forestals de la Comunitat Valenciana.  
Cinqué. Amb data 08.04.2011, l'STIEC remet a l'òrgan competent en avaluació ambiental, el resultat de la informació pública, el projecte d'explotació, el PRI i l'EIA de la sol·licitud de pròrroga de vigència de la concessió d'explotació minera «FORES» núm. 2246, i sol·licita la declaració d'impacte ambiental pertinent. Amb data 03.06.2011, registre d'entrada en l'STIEC, l'òrgan ambiental informa de la paralització de l'expedient d'avaluació ambiental del projecte sol·licitat fins a la remissió del PRI juntament amb l'informe forestal pertinent segons el Decret 82/2005.  
Sisé. Després de diverses modificacions del PRI per requeriments de l'òrgan forestal, amb data 28.07.2016 el peticionari presenta la següent documentació: projecte d'explotació per a la pròrroga de vigència de la concessió d'explotació minera «FORES», datat el maig de 2016, i el PRI de data juliol de 2016. Amb data 03.12.2016 es rep en l'STIEC, l'informe forestal favorable al PRI esmentat datat el juliol de 2016.  
  
Seté. Amb data 26.01.2017, el peticionari presenta en l'STIEC un nou EIA concordant amb l'últim PRI presentat el juliol de 2016 i sol·licita el document d'abast, segons l'article 33 de la Llei 21/2013, d'avaluació ambiental. L'STIEC remet, amb data 31.07.2017, aquesta documentació i la sol·licitud a l'òrgan ambiental.  
Huité. Amb data 02.02.2018, l'òrgan ambiental remet a l'STIEC el document d'abast del projecte de sol·licitud de pròrroga de vigència de la concessió d'explotació minera «FORES» núm. 2246, i es remet, amb data 12.02.2018, a Juan Bachero Beltrán, una còpia del mencionat document d'abast redactat per l'òrgan ambiental, a fi que presente en el termini de tres mesos la documentació pertinent, la qual es presenta en data 22.05.2018.  
Nové. Amb data 22.05.2018, Pilar Beltrán Gallén (cònjuge del titular) presenta en l'STIEC un escrit en el qual informa de la defunció de Juan Bachero Beltrán en data 28.10.2017. Al seu torn, presenta en aqueix servei territorial, la documentació requerida en data 12.02.2018, mentre es tramite el canvi de titularitat mortis causa al seu favor, el qual va ser sol·licitat amb data 27.04.2018 en l'STIEC, segons l'expedient MICATI/2018/2/12.  
Desé. Amb data 27.08.2018, l'STIEC resol denegar el mencionat canvi de titularitat mortis causa, per no estar determinats qui seran els hereus/cohereus de la concessió d'explotació minera. (CSV: EEU4668C-7ZPGBVZU-JPVCTAF8 URL de validació: https://www.tramita.gva.es/csv-front/index.faces'cadena=eeu4668c-7zpgbvzu-jpvctaf8)  
Onzé. Amb data 22.01.2019, una vegada revisada la documentació aportada el 22.05.2018, l'STIEC emet un requeriment a Pilar Beltrán Gallén, vídua de Juan Bachero Beltrán, i hereus, en què li concedeix un termini de tres mesos, perquè n'esmene les deficiències. Aquesta notificació va ser rebuda el 31.01.2019 i, transcorregut el termini establit, no consta en l'expedient cap actuació per part de la interessada.  
  
Dotzé. Amb data 19.07.2019 de registre d'entrada en la Subdirecció General d'Energia i Mines, es rep l'expedient de referència (MIPREC/2019/1/12), i amb data 13.01.2020 de registre d'entrada en la Subdirecció General d'Energia i Mines, es rep la proposta de terminació d'expedient de sol·licitud de pròrroga de la vigència de la concessió d'explotació minera «FORES» núm. 2246, de data 09.01.2020 de la direcció del Servei Territorial d'Indústria i Energia de Castelló.  
  
  
Fonaments de dret  
Primer. Llei 30/199, de 26 de novembre, de règim jurídic de les administracions públiques i del procediment administratiu comú.  
  
Segon. Llei 22/1973, de 21 de juliol, de mines, i Reial decret 2857/1978, de 25 d'agost, pel qual s'aprova el Reglament general per al règim de la mineria.  
Tercer. Ordre 14/2011, de 31 de març, de la Conselleria d'Indústria, Comerç i Innovació, que estableix els òrgans competents per a l'exercici de determinades funcions en matèria de drets miners.  
  
Quart. Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball.  
Cinqué. Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions.  
  
Vist tot el que s'ha exposat i els preceptes legals citats i altres disposicions d'especial i general aplicació, aquesta Direcció General d'Indústria, Energia i Mines, resol  
Declarar la terminació de l'expedient de sol·licitud de pròrroga de vigència de la concessió d'explotació minera denominada «Fores» núm. 2246, del registre miner de Castelló, al terme municipal de l'Alcora, iniciat per Juan Bachero Beltrán i l'arxivament de les actuacions, segons l'antecedent onzé d'aquesta resolució.  
Contra aquesta resolució, que no és definitiva en via administrativa, s'hi podrà interposar un recurs d'alçada davant de la Secretaria Autonòmica d'Economia Sostenible, Sectors Productius, Comerç i Consum en el termini d'un mes, comptat des de l'endemà de ser notificat, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 21 de setembre de 2020.- La directora general d'Indústria, Energia i Mines: María Empar Martínez Bonafé.